
**Сабақ №2**

**Тақырып: журналистика және медиасауаттылық**

****

**Сабақ мақсаты:** ақпаратқа сыни баға беруді қалыптастыруға, бұқаралық ақпарат құралдарының жалпы жұмыс тәсілін түсінуге жәрдемдесу

**Міндеттері:**

* Сапалы журналистік ақпараттың қандай болуы керектігін анықтау.
* Оқушыларға қоғамға ақпараттың әсер ету мәселелерін түсінуге көмектесу.
* Қатысушылардың топпен жұмыс жасау қабілетін, көпшілік алдында сөйлеу, сөз саптау дағдыларын дамыту.
* Өз бетінше ойлауға баулу және өз көзқарасына, ой-пайымына өзі ғана жауапты екенін сезіндіру.

**Сабақаралық байланыстар**: адам мен қоғам, азаматтану

**Сабаққа қажетті құрылғылар:**

Проектор

«Соқыр және піл» ойынына қажетті заттар

5-6 орамал немесе шарф, ойын барысында қатысушылардың көзін байлау үшін



|  |  |  |
| --- | --- | --- |
| **Слайд №** | **Слайдқа түсіндірме** |  |
| 1 | Өткен сабақта біз ақпараттың не екенін, бұқаралық ақпарат құралдарына не жататынын білдік. БАҚ-ң қазіргі замандағы рөлін, демократия мен сөз бостандығының тығыз байланысты екенін түсіндік. Сонымен қатар, әр адамның ақпарат алу құқығы туралы да айттық. Яғни, ақпарат мемлекеттік құпия немесе құпия ақпаратқа жатпаса, онда мемлекеттік органдар өз қызметі жайлы ақпаратпен бөлісуге міндетті. |  |
| 2 | Медиа және ақпараттық сауаттылық бойынша медиа курсты оқу барысында біз сіздермен бірге журналистер жұмысы туралы, оқырман қандай ақпаратты алуға құқығы бар екенін, ал журналистер қандай ақпарат таратуға міндетті екенін әңгімелейтін боламыз.  Журналистік ақпараттық қандай болуы керектігін, қандай талаптарға жауап беруі қажеттігін, оқырман журналистік өнімнің сапалы екенін түсінуі үшін ақпарат қандай болуы керектігін де бірге қарастырамыз. Сабақтың соңында медиа және ақпараттық сауаттылықтың қандай ұғым екенін, оған не жататынын білетін боламыз. |  |
| 3 | **Журналист деген кім?**  Журналистика тарихы ел билеушісінің жарлықтарын халық арасында дауыстап оқитын хабаршы, хабар беруші, шабармандардың саяси ақпаратты тарата бастаған кезінен, яғни орта ғасырлардан бастау алады. қазіргі журналистика «Хабаршы», «Трибуна», «Вестник» секілді кейбір басылымдардың аты сол заманды еске түсірсе керек.  **Журналистика** (француздың  journal –күнделік, газет деген сөзінен шыққан) – өзекті ақпаратты жинау, өңдеу және бұқаралық коммуникация арналары арқылы (мерзімді баспасөз, радио, телеарна, кино) тұрақты түрде тарататын қоғамдық қызмет түрі. |  |
| 4 | **Журналистің негізгі міндеті** – халықты жаңа сенімді, тексерілген деректермен қамтамасыз ету. Журналистің мақала, жаңалық, репортаж, шолу, очерк жазу, тақырып табу деген міндеттері де бар.  **Журнали́ст —** Журналистиканы өзіне негізгі кәсіп еткен адам. Ол фактілер, оқиғалар, адамдар, құбылыстар туралы ақпаратты аудиторияға жинап, өңдеп, қорытып барып, БАҚ-ты ақпаратпен толтырады. Мемлекет БАҚ жұмысына араласуға құзіретті емес. Журналистер жұмыс барысында этика кодексін басшылыққа алады. Бұл – кәсіби қауымдастықтың өзін-өзі реттеу жүйесіндегі маңызды элемент. Олар журналистерді ақпаратты тексеруге, бірнеше ақпарат көзіне жүгінуге, кез келген мәселе бойынша барлық тараптың пікіріне құлақ асуға, бір жақты болмауға міндеттейді. |  |
|  | **1-жаттығу. Журналистік ақпарат қандай болуы керек?** (ұсынылатын уақыт 10 мин.)  **1-қадам.** Қатысушыларға сұрақтар қою. Ақпарат қандай болуы керек?  **2-қадам.** Қатысушылардың жауабын тыңдау.  1. Тексерілген  2. Өзекті  3. Жедел  5. Түсінікті  6. Толық  7.Дер кезінде  8. Нақты  9.  10. |  |
| 5 | **3-қадам.** Оқытушының толықтыруы. БАҚ ақпараты қандай болуы керек?  Ақпарат қандай болуы керек:  1.Сенімді  2.Өзекті  3.Жедел  4.Түсінікті  5.Толық  6.Дер кезінде  7.Нақты |  |
| 6 | **Объективті ақпарат**  Ақпарат біреудің көзқарасына, пайымына, ойына тәуелді болмаған жағдайда ғана ақпарат объективті бола алады  *Мысалы:*  *«Далада күн жылы» деген – субъективті пікір. Ал, «Далада ауа температурасы 22°С» деген хабарлама объективті. Егер термометрде ешқандай ақаудың бары тіркелмесе, бұл факті.*    Объективті ақпаратты ешқандай ақаусыз өлшеу құрылғыларының көмегімен ала аламыз. Егер ақпараттың мазмұнына нақты бір субъектінің білімі, тәжірбиесі, көзқарасы, шешімі әсер ететін болса, онда ол ақпара т объективтілігін жоғалтады. |  |
| 7 | Егер журналист материалды дайындағанда алдын-ала қате түйін жасамаса, егер зерттеп отырған тақырыбы бойынша өзінің жеке пікірін ғана дәлелдеуге ұмтылмаса, егер ол шындыққа толықтай көз жеткізсе, онда ақпараттың объективті болу ықтималдығы жоғары. Әрине, бұл журналистің жеке пікірі болмайды деген сөз емес. Бұл журналист өзінің материалында өзінің пайымына, көзқарасына ғана сүйеніп қорытынды жасамауы керек дегенді білдіреді.  Мысалы, журналисттен емделушілер ауруханадағы денсаулық сақтау қызметінің нашар көрсетілетіні туралы мәселе көтеруді сұрады. Емделушілердің ғана емес журналист аурухана басшылығының да пікіріне міндетті түрде жүгінуі керек. Қажет болса, денсаулық сақтау министрлігі немесе осы салаға жауапты мемлекеттік орган өкілдерімен пікірлесуі шарт. Таразы басын тең ұстау деген осы.  БАҚ материалындағы тепе-теңдік оқиғаның, конфликтінің барлық тараптарының пікірін айтуға мүмкіндік беру, яғни тараптардың барлығының пікірін тең тыңдау. Бұл өте маңызы ереже! Дауласып отырған екі тараптан басқа үшінші салмақты, бейтарап пікір болуы керек. Оқиғаға сырт көзбен қарап, талдап-сараптап баға беретін сарапшы пікірі болуы керек. |  |
| 8 | **Ақпараттың толықтығы**  Ақпаратты түсінуге және түйін шығаруға мәлімет жеткілікті болса, онда ақпаратты толық деуге болады  Мысал: тарихшының арманы – өткен дәуір туралы толық ақпаратты білу. Алайда, тарихи ақпарат ешқашан толық болмайды, сонымен қатар оқиға алыстаған сайын ақпараттың толықтығы да сирей түседі. Тіпті, біздің көз алдымызда болып жатқан оқиғалар да құжатталмайды, көбісі ұмытылып кетеді немесе бұрмаланады. Ақпараттың толық болмауы қате қорытынды немесе бұрыс шешім шығаруға алып келіп соқтырады. |  |
|  | **2-жаттығу. «Соқырлар және піл» (ұсынылатын уақыт 15 мин)**  **1-қадам.** Қатысушылар арасынан 3-4 адам таңдап, олардың көздерін орамалмен байлаймыз.  **2-қадам.** Қатысушыларға бір-біріне ұқсамайтын әртүрлі заттар береміз (үлкен жұмсақ ойыншық, химия кабинетінен қандай да бір заттар (газшығаратын колба және т.б.). Қатысушылар заттың бір бөлігін қолымен ұстап көріп, қандай зат екенін анықтауы керек. Әр қатысушы қолындағы заттың не екенін түсіндіреді. Оқытушы заттарды алдын-ала дайындап қойғаны дұрыс.  **3-қадам**. Соқырлар мен піл туралы өсиет әңгімені оқыңыз. Ежелгі үнділерден жеткен мынандай әңгіме бар: *Бір ауылды алты соқыр адам өмір сүріпті. Бір күні оларға «бізге піл келіпті» деген хабар жетеді. Ол адамдар пілдің не екенін, түрінің қандай болатынын білмеген екен. Олар «пілді бәрібір көре алмаймыз, ең болмағанда ұстап көрейік» деген оймен пілдің жанына келеді.*  *«Піл деген – тіреуіш», -дейді пілдің аяғын ұстаған біреуі. «Піл деген – жіп екен»,- дейді екіншісі пілдің құйрығын ұстап көріп. «Жо–ға! Бұл деген ағаштың қалың бұтағы ғой»,- дейді пілдің тұмсығын сипаған тағы біреуі. Пілдің құлағына қолы тиген төртіншісі пілді желпуіш дейді. «Піл – үлкен бөшке» дейді бесіншісі ішін ұстап көріп, ал алтыншысы пілдің азуын ұстаған соң, оны темекі шегетін тұтқаға ұқсатады.*  *Соқыр адамдар арасында қып-қызыл дау туады. Әрқайсысы өз айтқанынан қайтпайды. Егер сол заматта көшеде өтіп бара жатқан дана адам тоқтамағанда, бұл әңгіменің немен аяқталары белгісіз болар еді. «Не болып жатыр?» деген сұраққа дауласушылар: «Пілдің неге ұқсайтынын білмей дал болып жатырмыз» деп жауап береді. Содан әрқайсы өз ойымен бөліседі.*  *Сол кезде дана адам былай деп түсіндірген екен: «Сіздердің барлықтарыңыз дұрыс айтасыздар. Сіздердің әрқайсыларыңыз пілдің әртүрлі дене мүшесін ұстап көрдіңіздер.Шынымен де, сіздер айтып отырғанның барлығы да пілде бар» деген екен.*  **Сұрақ: бұл өсиет әңгіменің толық ақпарат алумен қандай байланысы бар?**  Мұғалім үшін: бір адам немесе бір зат туралы әртүрлі адамдардың көзқарасында бір шымшым болсын шындық болады. Өсиет әңгіменің негізгі ойын бір оқиға, құбылыс немес зат туралы толық ақпарат болмаған жағдаймен салыстыруға болады. Пілдің бір дене мүшесін ұстап көріп қана, расымен де пілдің қандай екеніне көз жеткізе алмаймыз. |  |
| 9 | **Ақпараттың өзектілігі**  Ақпараттың өзектілігі деген ақпараттың дәл қазіргі уақытта қажетті, маңызды болуы. Тек дер кезінде алынған ақпарат қана өзекті болады. Ақпарат екі себепке байланысты өзектілігін жояды. Ақпарат ескіріп кетеді (газеттің өткен саны) немесе қажетсіз, маңызсыз (Италияда тауарлар бағасы 5% арзандады) болып қалады.  Ақпараттың ескіруі деген уақыт өте келе ақпараттың өзінің құндылығын жоюы дегенді білдіреді. Ақпарат уақыттан ескірмейді. Оны нақтылайтын, толықтыратын немесе толықтай жоққа шығаратын жаңа ақпараттың пайда болуы алдыңғы ақпарттың ескіруіне алып келеді. Ғылыми-техникалық ақпарат тезірек ескіреді, ал өнер туындылары онымен салыстырғанда жайрақ.  Ақпараттың ойға қонымды болуы, қисынды болуы, ыңғайлы әрі шағын формада берілуі ақпаратты қабылдауды жеңілдетеді. |  |
|  |  |  |
| 10 | Ақпарат аудиторияға түсінікті болуы керек. Журналистер ең алдымен өзінің оқырманына не көрерменіне қызмет етеді. Күрделі дүниелерді қарапайым тілмен ұғынықты жеткізу журналистік шеберлікті қажет етеді. Түсінікті ақпарат журналистиканың стандарттарының бірі материалдың қолжетімділігін орындайды.  Сонымен, біз ақпараттың не екенін, оның түрлерін, БАҚ-қа не жататынын, оның қызметін, журналистік кім екенін білдік. БАҚ демократияы дамытуға, азаматтардың экономикалық, саяси өмірге саналы түрде белсенді қатысуына жәрдемдеседі. Бірақ БАҚ манипуляция үшін де қолданылады. Бұл туралы толығырақ алдыңғы сабақтарға айтатын боламыз. |  |
|  | **3-жаттығу. Менің уақытым (ұсынылатын уақыт 10 мин.)**   |  |  |  |  |  | | --- | --- | --- | --- | --- | | **№** | **Сабақ** | **Тәулік (24 сағат)** | **Апта**  \*7= | **Айлар**  **\*4=** | | 1 | Тамақ (таңғы ас, түскі ас, кешкі ас) |  |  |  | | 2 | Ұйқы |  |  |  | | 3 | Жаңалықтар мен фильм көру |  |  |  | | 4 | Үй жұмысын орындау |  |  |  | | 5 | Әлеуметтік желілерде уақыт өткізу (WhatsApp, Одноклассники, Facebook, ВК, т.б.) |  |  |  | | 6 | Достармен интернеттен тыс уақытта араласу |  |  |  | | 7 | Отбасымен араласу (ата-анамен, әпке-інілерімен) |  |  |  | | 8 | Отбасына көмектесу (үй шаруасы т.б.) |  |  |  | | 9 | Демалыс, хобби (өзіне уақыт жұмсау) |  |  |  | | 10 | Спорт |  |  |  | | 11 | Басқа |  |  |  | |  | **Барлығы (сағат)** | 24 сағат | 168 сағат | 672 сағат |   **5-қадам. Оқытушының толықтыруы**  14-18 жас аралығындағы жасөспірімдер бір күнде 8-9 сағат ұйықтауы керек дейді ғылымдар. Балалар ұйықтаған кезде олардың ағзасы, миы демалады, физикалық және ақыл-ой жүктемесінен кейін күші қайтадан қалпына келеді. Егер жасөспірімнің ұйқысы қанбаса, онда ол енжар, ашушаң, зейінсіз болып кетеді. Еңбекке қабілеттілігі 30 % азаяды.  10-12 жасар жасөспірімдер компьютер алдында 0,5-1 сағат, 13-16 жас аралығындағылар 1,5-2 сағат отыруға болады.  **Назар аударыңыз! Егер сіздің көрсеткіштеріңіз қалыпты жағдайдан жоғары немесе төмен болса, онда күн тәртібіңізді реттеңіз.** |  |
|  | **4-жаттығу. Медиасауаттылық. Медиабілімберу** (ұсынылатын уақыт 10 мин)  Адамның дүниетанымының қалыптасуына бұқаралық ақпарат құралдарының әсері зор. БАҚ адамдарға пайдасын да, зиянын да тигізуі мүмкін. БАҚ-тан келіп жатқан ақпараттан бас тарту қиын, тіпті мүмкін емес деуге болады. Ал, ақпараттың көз ілеспес ағымында қалай бағытты жоғалтып алмауға болады? Оған жауап: кез келген ақпаратты сыни тұрғыда қабылдау керек.  №12 cлайд  1-қадам. Қатысушыларға сұрақ: «медиасауаттылық» және «медиабілімберу» деген ұғымдарды қалай түсінесіз?  2-қадам. Қатысушылардың жауаптарын тыңдау. |  |
| 11 | Ең алдымен, терминологияны бір жүйеге келтіріп алайық. Егер сауаттылық сөзінің жалпы мағынасы тек оқып немесе жаза білу ғана емес, грамматика мен емле ережелеріне бойынша сауатты жазу қабілеті. Ал, медиасауаттылық медиамәтіндерді түсіну, талдау, сонымен қатар оларды дайындау қабілеті.  Медиа және ақпараттық сауаттылыққа не жатады:  **4-қадам.** Талдау және пікір алмасу.  Ақпараттық сауаттылық  Кітапхана сауаттылығы  Өз пікірін білдіру мен ақпараттық сауаттылық  Цифрлік сауаттылық  Медиасауаттылық  Жарнама саласындағы сауаттылық  Жаңалықтар сауаттылығы  Телесауаттылық  Киносауаттылық  Компьютерлік сауаттылық  Интернет сауаттылық  Электронды ойындарды қолдану сауаттылығы |  |
| 12 | **Медиасауаттылық** – адамның мынандай қабілеттері жатады:   * БАҚ-ң қызметі мен рөлін түсінуі; * Медиа-контентті бағалауы және сыни талдау жасауы; * Мәдениетаралық диалог пен оқыту мен демократия үшін БАҚ-ты қолдануы; * Жеке медиа контент өндіруі (медиаөнімдерді өз бетінше дайындауы).   Оқытушы үшін: қазір жаңа медиа болып саналып жүрген әлеуметтік желілер әр адамға жеке контент дайындауға мүмкіндік береді (фейсбуктегі жазба, инстаграммдағы суреттер, ютубтегі видео)  Ақпараттық-коммуникациялық технологиялар және өзге де медиа-біліктілікті меңгеру  (Грюнвальд медиабілім беру бойынша декларация, 1982 ж)     * Сауаттылық (оқи алу және жаза алу) * Компьютерлік сауаттылық (компьютерде жұмыс істеу дағдыларын игеру) * Ақпараттық сауаттылық (компьютерді меңгеру, оған қоса ақпаратты ізеп тауып, оны өңдей алу) * Медиасауаттылық (медианың әртүрінде хабарлама жасау, бағалау және талдау) |  |
| 13 | Медиабілімберу – елдің кез келген азаматының ақпарат алуға және өз пікірін білдіруге бағытталған негізгі құқықтарының бөлігі, ол демократияны қолдауға жәрдемдеседі. (ЮНЕСКО ұсыныстары, 2002) |  |
| 14 | Түйіндер:   * Журналистің негізгі міндеті – жаңа тексерілген фактілерді адамдарға хабарлау. * БАҚ-тағы ақпарат объективті, толық, тепе-тең, өзекті және түсінікті болуы керек. * Ақпаратты бірден емес, мөлшерімен қабылдау керек. * Медиасауаттылық – адамға қажетті заманауи дағды. |  |